Врз основа на член 60-г од Статутот на Општина Битола (“Службен гласник на Општина Битола” бр.10/05, 17/08, 08/19, 14/19, 19/20 и 05/21), член 5 од Одлуката за формирање на Локален младински совет (“Службен гласник на Општина Битола” бр.06/21), а во врска со член 17 од Законот за младинско учество и младински политики (“Службен весник на Република Северна Македонија“ бр.10/20), Општина Битола објавува

**ЈАВЕН ПОВИК ЗА ФОРМИРАЊЕ НА ИНИЦИЈАТИВЕН ОДБОР**

**1.** Општина Битола распишува Јавен повик за формирање Иницијативен одбор, согласно член 17 од Законот за младинско учество и младински политики.

**2.** Се повикуваат сите младински организации, организации на млади, политички подмладоци, ученички и студентски организации и други облици на младинско здружување, регистрирани на подрачјето на Општина Битола да поднесат пријава за формирање на Иницијативниот одбор.

**3.** Организациите мора да имаат активности на подрачјето на Општина Битола без разлика каде се регистрирани.

**4.** Иницијативниот одбор го сочинуваат членови кои мора да бидат жители на Општина Битола на возраст од 15 до 29 години.

Избраните членови не се ограничени од членување и во Локалното собрание на млади и Локалниот младински совет.

**5.** Јавниот повик трае 7 (седум) дена од денот на објавувањето на веб-страницата на Општина Битола, односно до 24.05.2021год.

**6.** Иницијативниот одбор е неформална група која има цел да се консултираат младите и да се застапат нивните интереси во формирањето на Локалното собрание на млади. Бројот на членови во Иницијативниот одбор е пет и единствено тие членови имаат за задача да го формираат Локалното собрание на млади.

**7.** Времетрањето на Иницијативниот одбор е краткорочно и завршува со свикување на првото Локално собрание на млади. Работата на истото се координира и помага од службеникот за млади во Општина Битола.

**8.** Улога и задачи на Иницијативниот одбор:

• Поддршка на Општина Битола во креирањето или ревидирањето на актите и одлуките кои го уредуваат формирањето и работата на Локалниот младински совет,

• Распишување повик за Конститутивното Локално собрание на млади во согласност со Статутот на Општина Битола по принципот на јавност и транспарентност,

• Соработка со Општина Битола при организација и одржување на конститутивната седница на Локалното собрание за млади.

**9.** Критериумикои треба да ги исполнуваат младите лица кои сакаат да се вклучат во иницијативниот одбор сe:

* Да бидат жители на Oпштина Битола;
* Да бидат на возраст од 15 – 29 години;
* Да бидат креативни и способни за индивидуална и тимска работа;
* Да имаат интерес за унапредување на локални младински политики;
* Да имаат интерес за развој на младинското здружување на локално ниво;

**10.** Задолжителни документи:

* + Портфолио на организацијата/групата/здружението,
	+ Извештај за работата на здружението за 2020 година или друг документ во кои се наведени реализираните активности со млади, младински политки и иницијативи во општината.
	+ Пријава за номинација за член во Иницијативен одбор и контакт-информации (Прилог бр.1)
	+ Изјава за согласност за користење на лични податоци од номинираното лице (Прилог бр.2)
	+ Изјава за согласност за прифаќање на номинацијата (Прилог бр.3)
	+ CV на предложениот кандидат.
	+ Кратко мотивационо писмо од страна на предложениот кандидат

**11.** Пријавите за членство во Иницијативниот одбор заедно со потребната документација во еден оригинален примерок, потпишана и заверена со печат од одговорното лице, во затворено плико, адресирани до Општина Битола, се доставуваат на е-маил адресата marija.stojanovska@bitola.gov.mk и до архивата на Општина Битола секој работен ден од 08:00-16:00 часот со назнака:

“ До Комисијата за мандатни прашања, избори и именувања

на Советот на Општина Битола

За Јавниот повик за свикување Иницијативен одбор за

конституирање на Локално собрание на млади на Општина Битола “

**12.** Пријавите доставени по истекот на рокот на Јавниот повик нема да бидат земени предвид.

 - Материјалите доставени со пријавите на Јавниот повик не се враќаат.

**13.** Комисијата за мандатни прашања, избори и именувања на Советот на Општина Битола, по завршувањето на рокот за доставување на кандидатури по Јавниот повик, на седница ја разгледува целосната документација и им ги верификува мандатите на петте кандидати кои ги исполнуваат критериумите во овој Јавен повик.

**14.** Резултатите за избрани членови на Иницијативниот одбор ќе бидат објавени на веб страната на Општина Битола најдоцна седум дена по потпишувањето на решението од страна на Претседателот на Советот на Општина Битола.

**ПРЕТСЕДАТЕЛ**

**на Советот на Општина Битола**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Валентин Груевски**